Գրիգորի Նեույմին

Գրիգորի Նիկոլաևիչ Նեույմին (, ), սովետական աստղագետ, աշխատել է Պուլկովոյի և Ղրիմյան աստղաֆիզիկական աստղադիտարաններում։

1910 թվականին ավարտել է Պետերբուրգի համալսարանը և սկսել է աշխատել Պուլկովոյի աստղադիտարանում (1912 թվականից աստղադիտարանի Սեմեիզի մասնաճյուղում, 1925 - 1931 և 1936 - 1941 ղեկավարել է այն)։ 1941 - 1943 թվականներին ղեկավարել է էվակուացված Սեմեիզի աստղադիտարանը, որը գործում էր Կիտաբյան կայանում։ 1944 - 1946 թվականներին նշանակվել է Պուլկովյան աստղադիտարանի տնօրեն։

Նրա հիմնական գիտական աշխատությունները վերաբերվում են դիտողական աստղագիտությանը։ Սեմեիզում, առաջին անգամ ԽՍՀՄ-ում, Նեույմինը կազմակերպեց փոքր մոլորակների հետևողական դիտարկումներ, անձամբ հայտնաբերելով 74 աստերոիդ (որոնցից մեկը նա անվանել է Պուլկովյան աստղադիտարանի պատվին ((762) Պուլկովա), մյուս երկուսը իր քրոջ և մոր պատվին՝ (779) Նինա և (789) Լենա)։

1913-ից 1941 թվականները ընկած ժամանկահատվածում հայտնաբերել է 6 նոր գիսաստղ, որոնցից 5-ը կարճ պարբերությամբ։ Հետազոտել է Նեույմինի գիսավոր 2-ի շարժումը։ Զբաղվել է նաև փոփոխական աստղերի դիտարկումներով, հայտնաբերել է 13 փոփոխական աստղ։ Ինչպես նաև կատարել է մոլորակների, արբանյակների և աստղերի շարժման միկրոմետրիկ հետազոտություններով։

Գ. Ն. Նեույմինը պարգևատրվել է Ռուսական աստղագիտական միության պարգևներով և Խաղաղօվկիանոսյան աստղագիտական միության վեց մեդալներով։

Նրա պատվին են անվանվել Լուսնի Նեույմին խառնարանը, (1129) Նեույմինա աստերոիդը, և հարթավայր նրա հայտնաբերած (951) Գասպրա աստերոիդի վրա։

Ծանոթագրություններ

Արտաքին հղումներ
 Колчинский И. Г., Корсунь А. А., Родригес М. Г. Астрономы. Биографический справочник. Киев: Наукова думка, 1977.

Ռուս աստղագետներ
Աստերոիդ հայտնաբերողներ
20-րդ դարի աստղագետներ
Գիսաստղ հայտնաբերողներ
Սանկտ Պետերբուրգի համալսարանի ֆիզիկամաթեմատիկական ֆակուլտետի շրջանավարտներ